ฝ่ายพัฒนาชุมชนฯ เขตคลองสามวา ได้ดำเนินการตรวจสอบแล้วพบว่าผู้สูงอายุ ทั้ง 2 ท่าน มาลงทะเบียนรับเบี้ยยังชีพผู้สูงอายุที่สำนักเขตคลองสามวาเรียบร้อยแล้ว โดยได้ปฏิบัติตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น (ฉบับที่ 2) พ.ศ. 2560 ข้อ 8 “ ผู้สูงอายุผู้ใดที่มีสิทธิได้รับเบี้ยยังชีพผู้สูงอายุจากองค์กรปกครองส่วนท้องถิ่น ที่ตนมีภูมิลําเนาอยู่ ต่อมาผู้สูงอายุนั้นได้ย้ายภูมิลําเนาไปอยู่องค์กรปกครองส่วนท้องถิ่นอื่น ให้ผู้สูงอายุนั้น ไปลงทะเบียนและยื่นคําขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นแห่งใหม่ นับตั้งแต่วันที่ย้ายแต่ไม่เกินเดือนพฤศจิกายนของปีนั้น ๆ ทั้งนี้ ให้ได้รับเงินเบี้ยยังชีพผู้สูงอายุจากองค์กร ปกครองส่วนท้องถิ่นแห่งใหม่ในปีงบประมาณถัดไป โดยให้องค์กรปกครองส่วนท้องถิ่นแห่งใหม่แจ้ง ให้องค์กรปกครองส่วนท้องถิ่นเดิมที่จ่ายเงินเบี้ยยังชีพให้แก่ผู้สูงอายุผู้นั้นทราบเพื่อไม่ให้เกิดความซ้ำซ้อน ทั้งนี้ ในระหว่างปีงบประมาณให้องค์กรปกครองส่วนท้องถิ่นเดิมที่จ่ายเบี้ยยังชีพผู้สูงอายุอยู่ ให้องค์กร ปกครองส่วนท้องถิ่นนั้นยังคงจ่ายเบี้ยยังชีพผู้สูงอายุต่อไปจนกว่าจะสิ้นปีงบประมาณ”
คุณแม่ไปทำเรื่องย้ายทะเบียนบ้านจากเขตบึงกุ่มไปยังเขตคลองสามวา  ปัญหาคือ 1. ทำไมเขตทะเบียนบ้านเดิมคือเขตบึงกุ่ม จึงไม่สามารถโอนย้ายข้อมูลหรือสิทธิ์เบี้ยผู้สูงอายุให้ ทำไมต้องให้ประชาชนต้องไปติดต่อเพิ่มเติมที่เขตทะเบียนบ้านใหม่ หรือเขตคลองสามวา  คุณพ่อคุณแม่อายุ 70 ปีการไปทำเรื่องที่เขตใหม่อีกครั้ง ทำให้ท่านไม่สะดวกสบายอย่างมาก   2. เจ้าหน้าที่เขตบึงกุ่มไม่ได้แจ้งให้คุณแม่เกี่ยวกับเรื่องการลงทะเบียนสิทธิ์เบี้ยผู้สูงอายุใหม่ ที่เขตทะเบียนใหม่คือเขตคลองสามวา   ถ้าไม่ได้รับจดหมายแจ้ง คุณแม่จะไม่ได้สิทธิ์เบี้ยผู้สูง  นอกจากนี้จดหมายจากเขตบึงกุ่มกว่าจะส่งมาล่าช้ามาก เกือบ 2 เดือนกว่าจดหมายจะมาถึง
1. ระเบียนการดังกล่าวสามารถหาอ่านได้ที่ไหนครับ ต้องเรียนชี้แจงว่า ผู้สูงอายุวัย 65-70 ปี ไม่ได้สันทัดการหาข้อมูลผ่าน Search Engines การเข้าถึงข้อมูลมีขีดจำกัดครับ  ในการเข้ารับสิทธิ์ดังกล่าว มีเอกสารระเบียบการให้ผู้รับสิทธิ์รับทราบข้อมูลหรือไม่ จากที่ทางผมรับทราบข้อมูลมาคือไม่มีครับ  2. เจ้าหน้าที่เขตบึงกุ่มไม่มีการแจ้งระเบียบการ หรือขั้นตอนใด ๆ ทั้งสิ้นในการแจ้งเรื่องขอย้ายสิทธิ์ดังกล่าวไปยังพื้นที่ใหม่ นั่นคือปัญญาที่เกิดขึ้นครับ   ซึ่งคำอธิบายของเจ้าหน้าที่ไม่ได้แก้ปัญหาใด ๆ เลย  3. ทำไมไม่มีการพัฒนาระบบของเจ้าหน้ารัฐ หรือหน่วยงานที่เกี่ยวข้อง ให้สามารถเขื่อมต่อข้อมูลได้โดยตางผ่านระบบของทางภาครัฐเพื่อลดขั้นตอนให้ประชาชน แทนที่จะมาชี้แจงว่าต้องทำตามขั้นตอนตามข้อกำหนด ควรจะนำ Pain Point ของประชาชนไปพัฒนาระบบการทำงานให้ดีขึ้น